**«Үздік авторлық бағдарлама» атты республикалық конкурстың облыстық (іріктеу) кезеңін өткізу ережесі**

**1. Жалпы ереже**  
1. Осы «Үздік авторлық бағдарлама» атты республикалық конкурстың облыстық (іріктеу) кезеңін (бұдан әрі-Конкурс) өткізу ережесі «Білім туралы» Қазақстан Республикасының Заңына, Қазақстан Республикасында білім беруді дамытудың 2005-2010 жылдарға арналған мемлекеттік бағдарламасына, Қазақстан Республикасындағы жаңа тұрпатты мұғалім даярлаудың үздіксіз педагогикалық білім беру тұжырымдамасына сәйкес әзірленген.

2. Конкурс жыл сайын Қостанай облысы әкімдігі білім басқармасының «Қостанай дарыны» өңірлік ғылыми – практикалық орталығымен өткізіледі.

3. Конкурстың негізгі мақсаты дарынды балаларға білім берудің жаңа педагогикалық мазмұнын, технологияларын және ұйымдастыру түрлерін әзірлеу бойынша қызметке мұғалімдерді тартуболып табылады;   
4. Конкурстың негізгі міндеттері:

1) шығармашыл зерттеуші- педагогтерд анықтау және қолдау, соныдай-ақ олардың әзірлемелерін енгізуге ықпал ету;   
2) ең үздік педагогикалық тәжірибені тарату;   
3) педагогикалық идеялармен, жобалармен, педагогикалық шығармашылық нәтижелерімен алмасу.  
  
 **2. Конкурстың ұйымдастыру қызметі**

5. Қатысушылардың педагогикалық еңбек өтілі мен жастарына шектеу қойылмайды.   
  
6. Конкурс үш кезеңнен тұрады:   
  
1) бірінші кезең – қалалық, аудандық іріктеу кезеңі (мамыр). (аудан және қала әкімдіктерінің білім бөлімдері сараптама жүргізіп, үздік жұмыстарды облыстық кезеңге жібереді).

2) екінші кезең – облыстық іріктеу кезеңі (тамыз). («Қостанай дарыны» өңірлік ғылыми-практикалық орталығы ұсынылған жұмыстарға сараптама жүргзіп, «Дарын» республикалық ғылыми-практикалық орталығына жібереді).

3) үшінші кезең – іріктеу кезеңі (қыркүйек). «Дарын» РҒПО-да тәуелсіз сарапшылардан құрылған сарапшылар жұмысы жүргізіледі;   
  
4) төртінші кезең – республикалық (қазан). «Дарын» РҒПО жүргізіледі.

7. Конкурс мына бағыттар бойынша жүргізіледі:

1) бастауыш мектеп, тәрбие жұмысы және психологиялық қызмет;

2) жаратылыстану-ғылыми бағыттағы пәндер (химия, биология, география, экология)

3) физика –математикалық бағыттағы пәндер (математика, физика, экология)

4) қоғамдық-гуманитарлық бағыттағы пәндер (тіл, әдебиет, тарих, құқық)

5) эстетикалық бағыттағы пәндер (бейнелеу өнері, музыка, дене шынықтыру, технология)

8. Авторлық бағдарлама құрамына мындай құрылымдық элементтер енгізілу тиіс: титул парағы, түсіндірме жазба, оқу-тақырыптық жоспар, авторлық бағдарламаның мазмұны, авторлық бағдарламаны әдістемелік қамтамасыз ету.

9. **Титул парағына:**1) дарынды балаларға арналған білім беру ұйымдарының атауы және мекен-жайы;

2) автордың аты-жөні, автордың (авторлардың) лауазымы;

3) авторлық бағдарламаның атауы;

4) авторлық бағдарламаны құрастырған жылы;

5) авторлық бағдарламаны кім, қайда, және қашан бекіткені жазылады.

10. **Түсіндірме жазба**:   
1) бағытын;   
2) жаңалығын, өзектілігін, педагогикалық мақсатқа лайықтығын;   
3) мақсаттары мен міндеттерін;   
4) ерекшелігін;   
5) күтілетін нәтижелерді және оларды тексеру әдістерін;   
6) бағдарламаны іске асырылуын қорытындылау нысандарын (көрмелер, фестивальдар, жарыстар, оқу-зерттеу конференциялары) ашады.  
  
11. **Авторлық бағдарламаның оқу-тақырыптық жоспарына**:

тақырыптар, бөлімдер тізімі;

түрлері бөлініп көрсетілген әр тақырыпқа арналған теориялық және практикалық сабақтардың сағат саны енгізіледі.

12. Авторлық бағдарламаның мазмұны тақырыпты қысқаша мазмұндау арқылы ашылады (теория және практика).  
  
13. Авторлық бағдарламаның әдістемелік қамтамасыз етуілуіне мынадай сипаттаманы енгізеді: әр тақырып немесе бөлім бойынша жоспарланған сабақ түрлері (ойын, әңіме, саяхат, конкурс, конференция және т.б.);

Оқу-тәрбие процесін ұйымдастыру әдістері мен түрлері, сабақтың дидактикалық материалдары,  техникалық жабдықталуы; әр тақырып немесе бөлім бойынша қорытынды жүргізу түрлері.

14. Конкурсқа оқу-әдістемелік кешен, кіріктірілген білім беру бағдарламасы, оқу-әдістемелік құрал және ұсыныстар, дидактикалық материалдар, білімді тексеруге арналған тесттер, дарынды балаларға арналған жеке пәндерді тереңдетіп оқытатын мамандандырылған мектеп, лицей, гимназиялар оқу жоспарының мектептік (вариативтік) компонентіндегі пәндер (курстар) бойынша іскерліктер мен дағдылары:

1) таңдау бойынша сабақтар;

2) факультативтер;

3) бейіндік пәндер;

4) қолданбалы курстар;

5) таңдау бойынша сабақтар;

6) арнайы курстар.

15. Конкурстық құжаттарға қойылатын талаптар

Әзірленген материалдар құрылымы түсініктеме хат, нормативтік бөлім, айқындаушы (мазмұнды) бөлім, ақпараттық – әдістемелік бөлімнен тұрады.

Түсініктеме хат мәтінінің негізгі құрылымдық элементі оқу пәнінің (курстың) мақсаты мен міндеттерін ашу болып табылады; ұсынылған материал ненің негізінде құрылғаны, оны рет-ретімен қоюдағы мазмұны мен жалпы қисынын іріктеу негіздемесі, оқу үдерісінің, түрлерінің, жұмыс әдістерінің, құралдарының жалпы сипаттамасы; материалды іске асырудағы педагогикалық инновациялық технологиялары,бұл материалдың қолда бар материалдан айырмашылығы, оның ерекшелігі, сонылығы; осы материалға енгізілетін жаңа өзгешелікті түсіндіру, материал мәтініне техникалық нұсқауы.

Материалдың негізгі құрылымдық бөлімінің айқындаушы (мазмұнды) бөліміне мазмұны мен құрылымы неғұрлым толық және нақты көрсетілген материал мәтіні, бөлімдер мазмұнының көлемі, оқу пәнінде көрсетілген материалды меңгерудің ең төменгі көлем деңгейі енеді.

Номативтік бөліміне жеке тақырыптарды зерделеуге және «Білімге, іскерлікке және дағдыларға қойылатын талаптар» жеке бөліміне берілген уақыттар кіреді.

Оқыту, тәрбиелеу және дамыту нәтижелеріне қойылатын талаптарды әзірлеуде:

білім беру мазмұны қандай жолдармен, қандай объектілерде оқыту мақсаттары нақтыланғандығын ашатын оқу пәнінің (курстың) нақтыланған сипаттамасына;

Оқушының тиісті жұмысында көрінетін оның кез-келген нәтижелеріне сәйкес оқудың қызметтік тәсілдемесіне;

Оқушылардың шынайы оқу мүмкіндіктерін, жас ерекшеліктерін және даму деңгейін, жаттықандығы мен әдептілігін есепке алауды талап ететін жеке тәсілдемесіне сүйену қажет.

Құжаттың ақпараттық-әдістемелік бөлімі өзіне:

«Пәнаралық байланыс»,

«Оқушылардың білімі мен іскерлігін бағалауға ұсыныстар»,

«Пән (курс) бойынша оқу-әдістемелік кешен тізімі»,

«Ұсынылған әдебиеттер тізімі» атты тарауларды енгізеді.

16 Құжат MS Word Times New Roman мәтіндік редакторда (жоларалық интервал жалаң, әріптер мөлшері - 14, жиектері - 25 мм) терілу қажет.  
  
17. **Конкурсқа қатысу үшін мынадай құжаттар ұсынылады:**

1. Қатысушы туралы мәліметерт көрсетілген өтініш (аты-жөні, жұмыс

орны,лауазымы, педагогикалық өтілі, санаты, наградалары, мекенжайы, телефоны, конкурсқа ұсынылатын материалдың атауы, материалды мектептің оқу жоспарына енгізі мерзімі, ұсынылатын материал бойынша басылымдар, берілген материал осы уақытқа дейін республикалық деңгейдегі іс-шараларда қатысуы)

18. Ұсынылатын жобаның бірсабақ бейнеролигін ұсыну қажет.

19. Материалдар қағаз және электрондық нұсқада ұсынылу қажет.